༄༅། །ནོར་རྒྱུན་མའི་གཟུངས་ཀྱི་མན་ངག
རྒྱ་གར་སྐད་དུ། བ་སུ་དྷཱ་ར་ཎཱི་ཨུ་པ་དེ་ཤ །བོད་སྐད་དུ། ནོར་རྒྱུན་མའི་གཟུངས་ཀྱི་
མན་ངག །ནོར་རྒྱུན་མའི་ཐང་ཀའམ། སྐུ་གཟུགས་ཀྱི་མདུན་དུ་ཙནྡན་གྱི་མཎྜལ་གྲུ་བཞི་པ་
བྱས་ལ། དེ་ལ་བཅོམ་ལྡན་་འདས་མ་ཡིད་ཀྱིས་བཞུགས་སུ་གསོལ་ཞིང་མཆོད་པ་བྱས་ཏེ།
ཙནྡན་བྱུགས་པའི་ལག་པས་ནོར་རྒྱུན་མའི་གཟུངས་ཀྱི་པོ་ཏི་བསྣམས་ལ། སྐུད་པས་
ལེགས་པར་སྦྲེལ་བའི་མེ་ཏོག་གི་ཕྲེང་བ་བཏགས་པ་མདུན་དུ་བཞག་པའི་ཆུའི་སྣོད་དུ་
བསྐྱུར་ལ། སེམས་ཅན་ཐམས་ཅད་ལ་ཡང་བྱམས་པ་ཆེན་པོར་སེམས་ཀྱིས་ཡང་དག་པར་
དམིགས་ཏེ། མངོན་པར་འདོད་པའི་དོན་གྲུབ་པར་འདོད་པ་སྙིང་ལ་ལེགས་པར་བཞག་
པས་ནོར་རྒྱུན་མའི་གཟུངས་བཀླག་པར་བྱ་བའོ། །བཀླགས་ནས་ཀྱང་སྭཱ་ཧཱ་དང་ལྡན་པར་
འགྱུར་ཏེ། སྔགས་རྣམས་ལ་སྭཱ་ཧྭའི་སྒྲ་ཉེ་བར་བརྗོད་པས་མེ་ཏོག་དཀར་པོ་རྩ་དཱུར་བ་དང་
བཅས་པ་དང་། འབྲུ་མ་ཉམས་པ་ཆུའི་སྣོད་དུ་གཞུག་པར་བྱ་སྟེ། ཇི་སྲིད་ཟླ་བ་དྲུག་གི་བར་
དུའོ། །བཀླགས་པའི་རྗེས་ལ་ནི་ས་ཕྱོགས་གཙང་མར་ཆུ་དེ་གཤེགས་སུ་གསོལ་བར་བྱའོ། །
ནོར་རྒྱུན་མའི་གཟུངས་ཀྱི་མན་ངག་རྫོགས་སོ།། །།དཱ་བྱང་ཆུབ་སེམས་དཔའ་ལས་ཚུལ་
ཁྲིམས་རྒྱལ་མཚན་གྱིས་བསྒྱུར་བའོ། །
~123~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།